stanford-oval/wikipedia huggingface dataset:
Pertti Mäkinen
Julkisia veistoksia

Pertti Mäkisen ura julkisen veistotaiteen parissa alkoi opiskeluaikana vuonna 1979, jolloin taidekoulun opettajana toiminut Ossi Somma pyysi Mäkistä osallistumaan Joensuussa järjestettyyn lasten leikkiveistoskilpailuun osana työryhmää. Ryhmä koostui Somman ja Mäkisen lisäksi Reijo Paavilaisesta, joka toimi myös Kankaanpään taidekoulun opettajana. Heidän ehdotuksensa Soluleikki toteutettiin kolmelle paikkakunnalle: Helsinkiin, Keravalle ja Joensuuhun. Kolmea eri ikäpolvea edustavasta taiteilijaryhmän työskentely osoittautui tuotteliaaksi, ja sittemmin he toteuttivat lukuisia julkisia teoksia eri paikkakunnille. Mäkisen ensimmäiset yksinään toteuttamat julkiset veistokset ovat vuonna 1986 Vammalan ammattikouluun valmistunut Aasta alkuun ja vuonna 1989 Euran yläasteelle toteutettu puureliefi Koulun kynnös. Kolmas työ, Lauri Viidan muistomerkki Betonimyllystä runon siivet lukeutui Mäkisen keskeisimpiin julkisiin veistoksiin, se valmistui vuonna 1991 Tampereen Pispalanharjulle. Veistos tuhottiin lokakuussa 2023, kun siitä anastettiin suuria irtileikattuja paloja, teos oli tarkoitus korjata yhteistyössä taiteilijan kanssa. Suunnitelma kariutui lopulta erimielisyydestä taiteilijapalkkioon. Tampereen kaupunki näki, että asianmukainen taiteilijapalkkio oli maksettu teoksen hankkimisen yhteydessä. Nykyisin teoksen jäänteet on purettu ja kierrätetty tekijänoikeuslain velvoittamana.
Lapuan raivaajapatsas, Lapua 1983. (Ossi Somman ja Reijo Paavilaisen kanssa)
Merenkulun muistomerkki, Oulu 1985. (Ossi Somman ja Reijo Paavilaisen kanssa)
Päivänkierto, Pori 1990. (Ossi Somman ja Reijo Paavilaisen kanssa)
Lauri Viidan muistomerkki, Tampere 1991.
Uittomiehen kosinta, Sastamala 1992
Sampakosken taistelun muistomerkin reliefi, Lavia, Pori 1998
Kehrä, Pori 1999. (Reijo Paavilaisen kanssa)
Muotoja – Former, Harjavalta 2002. (Emil Cedercreutzin suunnittelema 1937, Mäkisen suurentama)
Haitarijazz, Kouvola 2003. (Ossi Somman ja Reijo Paavilaisen kanssa)
Rakastunut viulu ja mandoliini, Kiikoinen 2003.
Toriparlamentti, Pori 2008.
Vanavesi – Kölvattnet, Pori 2009.
Julkisia veistoksia > Kuvia julkisista veistoksista

Muuttunut maisema, yhdessä Ossi Somman ja Reijo Paavilaisen kanssa, 1983, Lapua.
Merelle, yhdessä Ossi Somman ja Reijo Paavilaisen kanssa, 1985, Oulu.
Päivänkierto, yhdessä Ossi Somman ja Reijo Paavilaisen kanssa, 1990, Pori.
Lauri Viidan muistomerkki, 1991–2023, Tampere. Veistos varastettiin ja se on tuhottu.
Elokuu, 1991, Vammala, Sastamala.
Uittomiehen morsian, 1991, Vammala.
Sampakosken taistelun muistomerkin reliefi, 1998, Lavia, Pori.
Rakastunut viulu ja mandoliini, 2003, kiikoinen, Sastamala.
Toriparlamentti, 2008, Pori.
Vanavesi, 2009, Pori.
Fatutaka

| Fatutaka |
| --- | --- |
 Fatutaka satelliittikuvassa
Maantiede
Saariryhmä:  Santa Cruzin saaret
Merialue:  Tyynimeri
Pinta-ala:  0,18 km²
Korkein kohta:  122 m
Valtio
Valtio:  Salomonsaaret
Provinssi:  Temotu
Infobox OKNimi-testi OK: 
Fatutaka eli Fatu Taka on saari Temotun provinssissa, Salomonsaarilla. Se on Salomonsaarten itäisin kohta. Saaren pinta-ala on noin 0,18 neliökilometriä ja se sijaitsee 60 kilometrin päässä Anutan saarelta.
Salomoninsaarten futsalmaajoukkue

| Salomonsaaret |
| --- | --- |
Lempinimi:  Kurukuru 
Liitto:  Salomonsaarten jalkapalloliitto
Maanosaliitto:  OFC
Valmentaja:  Victor Wai'ia
Suurin tappio
  Venäjä 31-2  Salomonsaaret   7. lokakuuta 2008 
MM-kilpailut
Esiintymiset:  2008 (ensimmäiset 2008)
Paras MM-sijoitus:  Alkulohko
Salomonsaarten futsalmaajoukkue on futsaljoukkue, joka edustaa Salomonsaaria lajin kansainvälisissä otteluissa. Joukkuetta hallinnoi Salomonsaarten jalkapalloliitto ja valmentaa Victor Wai'ia. Salomonsaaret on yksi Oseanian parhaista joukkueista, mutta pärjää heikosti muista maanosista tulevia joukkueita vastaan. Joukkue on päässyt MM-kisoihin kolmesti. Vuonna 2008 Salomonsaaret hävisi kaikki ottelut vähintään viiden maalin erolla. 2012 Salomonsaaret jäi jälleen alkulohkonsa viimeiseksi, mutta voitti kuitenkin Guatemalan 4–3. Kolumbiassa 2016 se hävisi kaikki kolme alkulohkon otteluaan. Oseanian-mestaruuden Salomonsaaret on voittanut vuosina 2008, 2009, 2010, 2011 ja 2016.
Trolli (informaatiosodankäynti)

Trolli tai trollaus viittaa menettelyyn, jossa keskustelupalstoja ja sosiaalisen median kanavia käytetään esimerkiksi osana informaatiosodankäynnin psykologista operaatiota. Sotatieteiden tohtori Saara Jantusen mukaan trollaus on informaatiosodankäynnissä rekrytoitua kansalaiskeskusteluvaikuttamista.
Käsitteen alkuperä

Ylen toimittajan Jessikka Aron mukaan Venäjällä trolli tarkoittaa ”palkkatyöläistä, jolle maksetaan presidentti Vladimir Putinia mielistelevästä anonyymistä, usein aggressiivisesta somekommentoinnista”.
Elokuussa 2015 Latviassa järjestetyssä Naton strategisen viestinnän keskuksen avajaiskonferenssissa, trolli-käsitettä käytettiin yleisesti kuvaamaan propagandaa ja informaatiovaikuttamista.
Alkujaan trolli internet-ilmiönä on tarkoittanut ilman välineellistä päämäärää tapahtuvaa provosoivaa käyttäytymistä internet-yhteisöissä. Informaatiosodankäynnin yhteydessä kysymys taas on provosoinnista nimenomaan välineellisiä päämääriä silmällä pitäen.
Sotilaallista trollausta maailmalla

Informaatiosodankäynti on erottamaton osa modernia sodankäyntiä ja erityisesti sodan aikana propaganda ja muut psykologiset operaatiot ovat osa informaatiosodankäyntiä. Trollaus voi olla propagandan (disinformaation) lisäksi tarkoitettu yksinkertaisesti alentamaan kohdeyleisön kriisinsietokykyä. Rauhan ajan informaatiosodankäyntiä, oman viestin ja näkökulman esilletuontia kutsutaan yleensä strategisena viestintänä.
Sotilaallista trollausta maailmalla > Venäjä ja Pietarin trollitehdas

Marraskuussa 2014 Helsingin Sanomat uutisoi Pietarin pohjoispuolella sijaitsevasta ”trollitehtaasta”, jossa työskentelee yli 200 työntekijää ja joiden tehtävä olisi käydä informaatiosotaa Venäjän puolesta. Keskuksessa on omat osastot sosiaaliselle medialle, tiedotusvälineiden seuraamiselle, hakukoneille, blogeille, kommenteille ja keskustelupalstoille.
Lehden haastatteleman lähteen mukaan keskuksesta ei kirjoiteltaisi ulkomaisille nettisivustoille, mutta keskukseen on kuitenkin etsitty englantia taitavia työntekijöitä venäläisellä työnhakusivustolla.
Aiheesta on uutisoinut myös Yleisradio useamman jutun muodossa.
IRA:n liittyvää trollausta havaittiin Länsi-Afrikassa Ghanan pääkaupungissa Accrassa, jossa toimi trolliryhmä nimeltä Eliminating Barriers for the Liberation of Africa (EBLA). Ryhmällä oli myös toimisto Lagosissa, Nigeriassa.
Sotilaallista trollausta maailmalla > Kiina

Cardiffin yliopisto selvitti Kiinan bottiverkoston laajan roolin Yhdysvaltain presidentinvaaleissa 2020. Se jakoi ensimmäisenä valheellista videota muka varastettujen äänestyslipukkeiden polttamisesta, kehotti väkivaltaan Trumpin toisen kauden mahdollistamiseksi juuri ennen kuin tammikuun 6. 2021 Trumpin kannattajat hyökkäsivät kongressirakennukseen, ja vertasi Washingtonin mellakoita Hongkongin mielenosoituksiin demokratian puolesta. Kiinan bottiverkko lähetti myös muita vaalivilppiväitteitä ja vihamielisiä viestejä Trumpista ja Bidenista. Tutkimuksen mukaan operaatio oli hyvin edistynyt ja organisoitu, eikä tavallisilla kiinalaisilla ole pääsyä Twitteriin. Kiina näyttää omaksuneen Venäjän vaikutuskeinoja.
Sotilaallista trollausta maailmalla > Israel

Israel on yksi maa, jonka panostusta sosiaalisen median aseistamiseen on julkisesti ja laajalti raportoitu. Israelin sosiaalisen median toiminnan yhteydessä on käytetty myös sanontaa ”Hasbara trolli”. Hasbara on Israelin diplomaattisen ja sotilaallisen viestinnän menetelmä, joka tähtää oman viestin hallittuun läpimenoon myös käyttäen informaatio-operaatioita.
Sotilaallista trollausta maailmalla > Yhdistynyt kuningaskunta

Yhdistyneen kuningaskunnan on raportoitu perustavan 1 500 some-sotilaan vahvuisen uuden pataljoonan huhtikuussa 2015. Uuden pataljoonan tehtäviä on kuvailtu sanoin ”monimutkaisia ja salaisia informaatio- ja propagandatehtäviä”.
Granskning Sverige

Ruotsissa toimiva Granskning Sverige värvää ihmisiä soittamaan puheluja toimittajille esimerkiksi maahanmuuttajiin ja Venäjän politiikkaan liittyvistä asioista. Ruotsalaisen Eskilstuna-Kurirenin mukaan puhelujen sävy on yleensä uhkaava, soittajat käyttävät vääriä nimiä ja he nauhoittavat puhelut. Puhelut julkaistaan Granskning Sverigen omalla kotisivulla ja Youtubessa, ja niitä jaetaan sosiaalisessa mediassa.
Eskilstuna-Kurirenin toimittaja loi itselleen profiiliin nettiin, jolla uskoi saavansa toimeksiannon trollitehtaasta ja jätti työhakemuksensa. Hän sai listan kysymyksistä, joita toimittajille kannattaa esittää. Näitä olivat esimerkiksi:
"Onko rasistista sanoa, että ruotsalaiset kansana ovat olemassa?"
"Onko rasistista sanoa, että kaikki eivät ole tai voi tulla ruotsalaisiksi?"
"Voiko olla Ruotsin kansalainen olematta Ruotsin kansaa?"
Mikäli puhelu saa yli kolme tuhatta klikkausta Granskning Sverigen soittajat saavat 1 000 kruunun palkkion.
Eskilstuna-Kuriren ei pystynyt selvittämään, mistä rahat tulevat, mutta lehden kartoituksen mukaan Gransikning Sverigen ja oikeistopopulistisen Fria Tiderin välillä on selvä yhteys. Kummankin palvelin on rekisteröity saman virolaisen osakeyhtiön nimiin.
Suomen Journalistiliiton puheenjohtajan Hanne Ahon mukaan Granskning Sverigen harjoittaman kaltainen toiminta voisi olla Suomessa laitonta.
Aiheesta muualla

Wikimedia Commonsissa on kuvia tai muita tiedostoja aiheesta .
Mika Mäkeläinen & Jessikka Aro: Yle Pietarin trollitehtaalla – Näin Venäjän propagandaa rustataan kellon ympäri Yle Uutiset.  18.2.2015. Viitattu 19.2.2015.
Olga Bugorkova: Ukraine conflict: Inside Russia's 'Kremlin troll army' BBC News Europe.  19.3.2015. BBC News. Viitattu 20.3.2015. (englanniksi)
Kioski tutki: Näin Venäjä-trollit manipuloivat suomalaisia. Yle Kioski 19.5.2015.
Yle Elävä arkisto: Venäjän propagandasodan etulinjassa marssii trolliarmeija
Kiinassa netti­sensuuria hoitavat koneiden lisäksi kymmenet miljoonat ihmiset – jopa yksittäisillä oikeusistuimilla ja sairaaloilla on omia trollitehtaita. Helsingin Sanomat
Anuta

Anuta (Anuda)
Anutan saari satelliittikuvassa
| --- | --- |
Sijainti:  Temotu Salomonsaaret
Saariryhmä:  Santa Cruzin saaret
Sijaintipaikka:  Santa Cruzin saaret 
Vesialue:  Tyynimeri 
Korkein kohta:  65 m
Pinta-ala:  0,37 km²
| --- | --- |
Asukasluku:  300
Suurin kaupunki:  Mua
Asutuskeskukset:  Mua, Muru
muokkaa - muokkaa wikitekstiä - muokkaa Wikidataa
Anuta on osa Salomonsaariin kuuluvaa Santa Cruzin saaristoa.
Anuta on saari Temotun provinssissa, Salomonsaarilla. Se sijaitsee noin viidensadan kilometrin päässä Nendon saarelta. Saaren pinta-ala on vain 37 hehtaaria. Anutan korkein kohta on 65 metriä merenpinnan yläpuolella. Saarella on alle 250 asukasta, joista valtaosa on polynesialaisia. Asukkaat puhuvat polynesialaisiin kieliin kuuluvaa anutaa.
Saaren asukkaat käännytettiin kristinuskoon 1916, kun anglikaaniset lähetyssaarnaajat saapuivat saarelle rahtilaivan mukana. Saaren asukasyhteisö on esimerkki siitä, miten ihminen voi onnistua elämään tasapainoisessa suhteessa luonnon kanssa. Päinvastainen esimerkki on Pääsiäissaari, jossa ihminen kulutti luonnonvarat ja yhteisö tuhoutui.
Tärkein elinkeino on kalastus, jota täydentää omatarvemaanviljely. Tuliperäisen saaren maaperässä kasvaa maniokkia, taaroa ja banaaneita, sokeriruokoa, papaijoita, kookoksia, maustekurkumaa ja leipäpuun hedelmiä. Syrjäisen saaren ekosysteemi on hyvin herkkä luonnonmullistuksille ja ulkopuolisille vaikutteille. Syrjäisyys on kuitenkin auttanut saaren luontoa ja kulttuuria säilyttämään ominaispiirteensä.
Santa Cruzin saaret

| Santa Cruzin saaret |
| --- | --- |

  
Merialue:  Tyynimeri
Suurin saari:  Nendo
Pinta-ala:  1 004 km²
Valtio
Valtio:  Salomonsaaret
Provinssi:  Temotu
Väestö
Väkiluku:  11 000
Santa Cruzin saaret, aiemmin Kuningatar Charlotten saaret, on Salomonsaariin kuuluva saariryhmä Salomonin saariston kaakkoispuolella ja Vanuatun pohjoispuolella. Saarten pinta-ala on 1 004 neliökilometriä ja 1900-luvun alkupuolella siellä oli 7 700 asukasta.
Saariston saaria ovat Nendo, Utapua, Vanikoro, Tikopia, Anuta ja Fatutaka. Ne ovat vuorisia ja tuliperäistä syntyä. Tinakulan saarella on aktiivinen tulivuori. Pikkusaaret ovat korallimuodostumia. Ilmasto on kuuma, kostea ja myrskyinen. Kasvillisuus on rehevää, samantapaista kuin Uudella-Guinealla.
Santa Cruzin saarten asukkaat ovat melanesialaisia, parilla saarella polynesialaisia. Saarilta on viety kopraa. Hallinnollisesti Santa Cruz kuuluu Salomonsaariin. Santa Cruzin saaret löysi Álvaro de Mendaña 1595; englantilainen Philip Carteret havaitsi ne uudestaan 1767. Englanti otti saariston haltuunsa 1898. Toisen maailmansodan aikaan saariston edustalla käytiin Santa Cruzin saarten taistelu.
Gizo

| Gizo |
| --- | --- |

 Koordinaatit: 8°6′20″S, 156°50′20″E 
Valtio:   Salomoninsaaret
Provinssi:  Läntinen provinssi
Pinta-ala:  
 – Kokonaispinta-ala:  1,38 km²
Väkiluku (2009):  3 547
 – Väestötiheys:  2570 as./km²
Aikavyöhyke:  UTC+11
Infobox OKVirheellinen NIMI-arvo: 
Gizo on kylä Salomonsaarilla. Se on Läntisen provinssin pääkaupunki. Vuoden 2009 väestönlaskennassa siellä oli noin 3 500 asukasta, ja se on asukasluvultaan maan viidenneksi suurin asutuskeskus.
Luettelo Salomoninsaarten kaupungeista

Salomonsaarten kartta
Tämä on luettelo Salomonsaarilla sijaitsevista kaupungeista. Suluissa on kaupungin asukasluku vuoden 2009 väestönlaskennassa.
Auki (5 105)
Buala (971)
Gizo (3 547)
Honiara (64 609)
Kirakira (2 074)
Lata (1 982)
Malango (4 636)
Munda - Rusa Noviana (2 843)
Noro (3 365)
Tandai (10 837)
Taro (810)
Tigoa (569)
Tulagi (1 251)
Wu-Tang Clan

| Wu-Tang Clan |
| --- | --- |
 Wu-Tang Clan esiintymässä Rock the Bellsissä, Bostonissa vuonna 2007.
Tiedot
Toiminnassa:  1992–
Kotipaikka:  Staten Island, New York, Yhdysvallat
Laulukieli:  englanti
Jäsenet:  RZA   GZA   Ghostface Killah   Raekwon   Method Man   U-God   Inspectah Deck   Masta Killa  
Entiset jäsenet:  Ol' Dirty Bastard,  (k. 2004)  
Levy-yhtiö:  Columbia Records  
Aiheesta muualla
wutang-corp.com
Infobox OKNimi-testi OK: 
Wu-Tang Clan on yhdysvaltalainen hip hop -yhtye New Yorkin Staten Islandilta. Yhtyeen nimi tulee elokuvasta Shaolin and Wu Tang.
Wu-Tang Clanin musiikki on muuttunut huomattavasti ajan myötä, mutta ominaisuudet, jotka määrittelivät yhtyettä alkuaikoina pätevät siihen yhä: RZA:n uraauurtava sample-painotteinen tuotanto, sanoitukset, jotka sisältävät runsaasti slangisanoja ja 5 Percenter -terminologiaa, kappaleiden ghetto-teemat sekä viittaukset Kungfu- ja Hongkong -toimintaelokuviin.
Yhtye nousi suosioon Enter the Wu-Tang (36 Chambers) (1993) albumin monien singlejulkaisujen myötä, jotka nostivat ajan kanssa albumin kassamagneetiksi. Seuraava albumi Wu-Tang Forever (1997) nousi suoraan Yhdysvaltojen albumilistan ykköseksi, jolloin yhtye oli suosituimmillaan. The W -albumi piti yhtyettä vielä pinnalla, mutta Iron Flag (2001) otettiin jo huonosti vastaan. Tämän jälkeen yhtye piti pitkää hiljaiseloa kunnes nousi konserttilavoille hetkeksi 2004 poistuakseen taas. 2007 yhtye julkaisi kauan odotetun studioalbumin 8 Diagrams.
Wu-Tang Clanin kokoonpano on pysynyt vuosikaudet lähes samana - RZA, GZA, Inspectah Deck, Method Man, Ghostface Killah, Raekwon, U-God, Masta Killa ja Ol' Dirty Bastard. Ainut poikkeus kokoonpanossa tapahtui kun Ol' Dirty Bastard kuoli 2004 huumeiden yliannostuksen aiheuttamaan sydämen vajaatoimintaan. Kokoonpanoon on kuulunut myös hieman epävirallisesti räppäri Cappadonna, joka on muun muassa vieraillut kappaleissa "Ice Cream", "Triumph" sekä "For Heaven's Sake".
Yhtyeen jäsenistä erityisesti Method Man on suuri sarjakuvien ystävä. Hänen sekä Ghostface Killahin aliakset Tony Stark ja Johnny Blaze ovat Marvel Comicsin supersankareiden alter egoja. Tony Stark on todellisuudessa Rautamies ja Johnny Blaze Aaveajaja. (Arkistoitu – Internet Archive) Yhdysvaltain keskusrikospoliisi FBI:n raportin mukaan Wu-Tang Clan oli käytännössä rikollisjärjestö, jossa rikollisia palkittiin levytyssopimuksilla.
Perustaminen

Kolmesta serkuksesta koostuneen "All In Together Now" -yhtyeen hajottua, sen "The Genius (GZA)" ja "Prince Rakeem (RZA)" yrittivät aloittaa soolouriaan Cold Chillin' Records ja Tommy Boy Records -levy-yhtiöillä. The Genius julkaisi Words from the Genius -albuminsa ja Prince Rakeem Ooh, We Love You Rakeem -ep:nsä vuonna 1991, mutta levyt floppasivat, eivätkä soolourat lähteneet käyntiin. Prince Rakeemin turhautuminen musiikkiteollisuuteen johti hänen tulevaisuuden visionsa syntyyn: hän perustaisi serkkujensa ja tuttujensa kanssa ryhmän, joka valtaisi hiphop-maailman.
Vuoden 1992 loppupuolella yhtye olikin jo perustettu. Nimeksi valittiin Wu-Tang Clan, jolle löytyi innoitus elokuvasta, jonka Prince Rakeem katsoi toisen serkkunsa "The Professorin" kanssa.  Elokuva oli nimeltään Shaolin and Wu-Tang (Shao Lin yu Wu Dang) — Wu-Tang oli tyyli, jota Kung-Fu taistelijat siinä harjoittivat. Taistelutyyli taas oli nimetty Kiinassa Hubein maakunnassa sijaitsevan taolaisten pyhän vuoren Wudangin mukaan. Elokuvan dialogeja samplattiin runsaasti yhtyeen ensijulkaisulla. Enter The Wu-Tangin 36 Chambers viittaa myös tuohon elokuvaan ja shaolin munkkien kung-fu kulttuuriin.
Kun Prince Rakeem ja The Genius skrätsäsivät nimiään, he löysivät uudet mielekkäämmät nimimerkkinsä, RZA:n ja GZA:n. The Professor nimettiin Ol' Dirty Bastardiksi, erään kungfuelokuvan mukaan.
KRS-Onen ja Big Daddy Kanen innoittamina, yhtyeen jäsenet ovat sittemmin kääntäneet yhtyeen Wu-Tang-nimestä myös lukuisia bakronyymejä kuten: We Usually Take All Niggas' Garments, Witty Unpredictable Talents And Natural Game, Wisdom Universe Truth Allah Nation and God, joista viimeinen on viittaus 5 Percent Nation of Gods and Earths -uskonlahkon (johon kaikki yhtyeen jäsenet kuuluvat) opetuksiin.
Wu-Tang Clan koostui yhdeksästä jäsenestä Ol' Dirty Bastardin kuolemaan vuonna 2004 asti.
Jäsenet > Jäsenten nimet

Useat yhtyeen jäsenet ottivat nimensä 1970-luvun klassikkokungfuelokuvista. Masta Killa otti nimensä Chia-Liang Liun vuoden 1978 elokuvasta Master Killer, joka tunnetaan myös nimillä Shaolin Master Killer ja 36th Chamber of Shaolin. Method Manin nimi on Jimmy Shaw'n vuoden 1979 elokuvasta The Fearless Young Boxer, joka tunnetaan myös nimellä Method Man. Ol’ Dirty Bastard otti nimensä Meng-Hwa Hon vuoden 1980 elokuvasta An Old Kung Fu Master, joka tunnetaan myös nimillä Mad Man Kung Fu ja Ol’ Dirty & The Bastard. Ghostface Killah otti nimensä hahmolta Ghost Face Killer, joka on konna Joseph Kuon vuoden 1979 elokuvassa Ninja Checkmate, joka tunnetaan myös nimellä The Mystery of Chessboxing.
Jäsenet > Wu-Fam ja Wu-Elements

Wu-Tang Clan on synnyttänyt kymmenittäin vaihtelevan tiiviisti toisiinsa liittyneitä rap-artisteja, joita kutsutaan Wu-Famiksi tai Wu-perheeksi. Wu-perheeseen kuuluu muiden muassa Cappadonna, Killah Priest ja hänen yhtyeensä Sunz Of Man sekä Killarmy, johon RZA:n nuorempi veli kuuluu. Wu-perheen artistit ovat vierailleet Wu-Tang Clanin ja sen jäsenten levyillä.
Tuottajatiimiä Allah Mathematics, True Master, Bronze Nazareth ja 4th Disciple kutsutaan Wu-Elementsiksi. He tuottavat kappaleita lähes yksinomaan Wu-Tangiin liittyville levyille.
Enter The Wu-Tang (36 Chambers)

Vuoden 1993 itsenäisesti julkaistu single Protect Ya Neck toi Wu-Tang Clanin hiphop-fanien ja -levy-yhtiöiden tietoisuuteen. Julkaisun myötä Wu-Tangille syntyi laaja underground-seuranta. Oikean levy-yhtiön löytämisessä oli silti vaikeuksia, sillä yhtyeen jäsenet halusivat pitää mahdollisuuden soololevyjen julkaisemisesta myös muilla levy-yhtiöillä. Wu-Tang Clan sai viimein tehtyä sopimuksen Loud Recordsin kanssa, ja yhtyeen debyyttialbumi Enter the Wu-Tang (36 Chambers) julkaistiin vuoden 1993 loppupuolella.
Sekä kriitikot, että hiphop-musiikin kuluttajat ottivat levyn innolla vastaan, mutta kesti silti hetken, että "Wu-Tang-ilmiö" lähti kunnolla vauhtiin. Albumin surrealistiset, aggressiiviset sanoitukset yhdistettyinä RZA:n omintakeisiin, minimalistiseen biitteihin ja vahvaan kungfuelokuvien samplaamiseen vaikuttivat suuresti seuraavan vuosikymmenen hiphop-musiikkiin, ja jopa yhtyeet kuten Boards of Canada ovat sanoneet RZA:n tuottamistekniikoiden innoittaneen heitä. (Arkistoitu – Internet Archive)
Enter the Wu-Tang tuntuu myös olevan pysyvä osa erinäisiä "90-luvun parhaat albumit" -listoja, joita eri musiikkilehdet ja muut ovat myöhemmin 2000-luvun puolella koonneet.
Soolojulkaisujen ensimmäinen aalto

Wu-Tang Clanin ensijulkaisun menestyksen myötä monet yhtyeen jäsenistä saivat neuvoteltua sopimukset soololevyjään varten, ja siirtyivät RZA:n johdolla käynnistelemään soolouriaan ja puuhailemaan ensijulkaisujaan.
Elokuussa 1994 RZA:n yhdessä Too Poeticin sekä Stetsasonicin jäsenten Prince Paulin (joka myös tuotti musiikkia De La Soulille) ja Frukwanin kanssa perustama Gravediggaz -'superyhtye' julkaisi ensialbuminsa 6 Feet Deepin, joka edusti niin sanottua horrorcore-räppiä, sanoitusten ottaessa runsaasti vaikutteita kauhuelokuvista.
Marraskuussa 1994 Method Man julkaisi täysin RZA:n tuottaman Tical-soololevynsä. RZA tuotti kyseiselle levylle vielä minimalistisempia biittejä, kuin Wu-Tangin debyytille. Suurin osa Ticalin taustoista jouduttiin levyntekovaiheessa tekemään uudestaan, sillä 36 Chambers -studiolla oli vesivahinko, jossa tuhoutui 15 biittiä jokaista Wu-Tangin jäsentä kohden.
Vuoden 1995 alkupuolella Ol' Dirty Bastard julkaisi Return to the 36 Chambers: The Dirty Version -levynsä, joka oli nimensä mukaisesti kuin vielä 'likaisempi' versio alkuperäisestä 36 Chambersista.
Vuoden 1995 loppupuolella julkaistiin kaksi Wu-Tangin uran ehkä merkittävintä ja parhaiten vastaanotettua levyä, joista ensimmäinen oli Raekwonin Only Built 4 Cuban Linx..., jolla RZA kehitti tuottamistyyliään rikkaammaksi, samplaten soulin klassikkokappaleita sekä jousisoittimia. Nasin vierailu levyn Verban Intercourse -kappaleella merkitsi ensimmäistä Wu-Tang Clanin ulkopuolisen artistin vierailua Wu-Tang-julkaisulla. Toinen levyistä oli GZA:n Liquid Swords, joka kosketteli hieman samoja teemoja kuin Raekwonin levy. Levyllä GZA:n ankeat sanoitukset ja RZA:n synkät biitit — joiden teossa hän käytti enemmän kosketinsoittimia kuin aiemmin — myötäilivät toisiaan saumattomasti, tehden siitä kokonaisuutena yhä Raekwoninkin levyä synkemmän.
Vuonna 1996 Ghostface Killah julkaisi oman sooloalbuminsa, Ironmanin, jonka RZA:n tuottamat kappaleet ovat kuin Cuban Linxin ja Liquid Swordsin risteymää. RZA:n edelleen kehittäessä itseään tuottajana, Ghostface Killah teki samoin räppäämisensä suhteen. Ghostface Killah oli ollut vahvasti mukana Raekwonin Cuban Linxillä, joten vastaavasti Raekwon osallistui moneen Ironmanin kappaleista. Ghostfacen ja Raekwonin ensijulkaisuja voisikin melkein kutsua heidän yhteisjulkaisuikseen. Myös Ironman on usein mukana "parhaat Wu-albumit" -listoissa.
Sen lisäksi että RZA tuotti kaikki vuosien 1994-1996 soolojulkaisut, niillä vieraili myös paljon muita Wu-Tang Clanin jäseniä räppäämässä, joten vaikka niitä pidetäänkin soololevyinä, ne toimivat silti myös tärkeänä osana yhtyeen itsensä kehityskulkua.
Wu-Tang Forever

Wu-Tang Clan seurasi Enter the Wu-Tang (36 Chambers) -levyä vuoden 1997 pitkään odotetulla tupla-albumillaan Wu-Tang forever. Albumin toisen CD:n viisiminuuttinen kappale Triumph on yhtyeen ainoa kappale, jolla kaikki jäsenet ovat mukana — Ol' Dirty Bastard tosin ei räppää, vaan on vain vastuussa kappaleen introsta. Jäsenten lisäksi kappaleella vierailee Wu-perheeseen kuuluva Cappadonna. RZA käytti albumin tuotannossa hyväkseen mitä oli oppinut tehdessään ensimmäisiä Wu-Tang-soolojulkaisuja. Hänen lisäkseen levyn kappaleiden tuotantoon osallistui Wu-Elementsit True Master ja 4th Disciple.
Levyllä yhtye kehittyi sanoituksiensa suhteen edelleen, heidän kirjoittaessa joitakin säkeitä tajunnanvirrallisesti, 5 Percent Nation -uskonlahkonsa oppeja seuraten.